OpenLLM-France/wikimedia huggingface dataset:
# Crisi d'atonia

Una crisi d'atonia o crisi acinètica és un tipus de crisi epilèptica que consisteix en una pèrdua parcial o completa del to muscular causada per alteracions temporals de la funció cerebral. Aquests atacs són breus, normalment menys de quinze segons. Normalment, comencen a la infància i poden persistir fins a adult. La convulsió en si no causa cap lesió física, però la pèrdua de control, principalment en els músculs del tronc, en pot provocar una per la caiguda. L'electroencefalografia es pot utilitzar per confirmar el diagnòstic. És rar i pot ser indicatiu de la síndrome de Lennox-Gastaut.
Les crisis d'atonia es poden produir mentre s'està dempeus, caminant o assegut, i sovint es nota per una caiguda del cap (relaxació dels músculs del coll). Les lesions per caiguda poden provocar un impacte a la cara o al cap. Com passa amb els casos epilèptics habituals, no es necessiten primers auxilis després de la convulsió, excepte en els casos en què s'han produït lesions per caiguda. En alguns casos, una persona pot quedar paralitzada temporalment en part del seu cos. Això normalment no dura més de 3 minuts.

## Referències

* ↑ «Atonic Seizures» (en anglès). Epilepsy Foundation. [Consulta: 13 setembre 2019].
# Crisi constitucional russa de 1993

La Crisi constitucional russa de 1993, també anomenat Octubre Negre, fou un enfrontament polític entre el President de Rússia i el Soviet Suprem que es resolgué amb l'ús de la força militar. Malgrat que les relacions entre el president Borís Ieltsin i el parlament s'havien estat deteriorant durant algun temps, la crisi esclatà el 21 de setembre de 1993, quan el president volgué dissoldre el parlament, malgrat que la constitució no li atorgava poder per fer-ho. Ieltsin utilitzà els bons resultats obtinguts en un referèndum popular sobre la seva gestió, celebrat l'abril d'aquell any, per justificar les seves accions. El parlament va declarar que aquesta decisió quedava sense efecte i aprovà una moció de censura en contra seva, proclamant l'aleshores vicepresident Aleksandr Rutskoi com a president en funcions.
La situació es deteriorà a principis d'octubre. El 3 d'octubre, diversos manifestants retiraren els cordons policials al voltant del parlament i van intentar assaltar les oficines de l'alcalde i el centre de televisió Ostankino. L'exèrcit, que inicialment havia declarat la seva neutralitat, va assaltar violentament per ordre de Ieltsin l'edifici del Soviet Suprem en les primeres hores del matí del 4 d'octubre, i va arrestar els líders de la resistència.
El conflicte, de deu dies de durada, es va convertir en l'esdeveniment més mortífer de la història de Moscou des de la Revolució d'Octubre de 1917. D'acord amb estimacions del govern, 187 persones van morir i va haver-hi 437 ferits, mentre que altres estimacions de fonts no governamentals eleven la xifra a fins a 2000 morts.

## Vegeu també

* Cop d'estat a la Unió Soviètica de 1991

## Referències
### Referències

* ↑ «Edició de La Vanguardia del dia 5 d'octubre» (en castellà). La Vanguardia [Barcelona], //.
* ↑ «Edició de La Vanguardia del dia 22 de setembre» (en castellà). La Vanguardia [Barcelona], //.
# Cumestan

Cumestan, en anglès:Coumestan, és un compost orgànic que deriva de la cumarina. El cumestan forma el nucli central d'una gran varietat de compostos naturals coneguts col·lectivament com a cumestans. Els cumestans, incloent el cumestrol, un fitoestrogen, es troben en moltes plantes.
Per la seva activitat strogènica s'han desenvolupat productes de síntesi dels cumestans i explorar-ne els seus efectes farmacològics.

## Cumestans

* Cumestrol
* Wedelolactona
* Plicadina

## Referències

* ↑ Yao, Tuanli; Yue, Dawei; Larock, Richard C «An Efficient Synthesis of Coumestrol and Coumestans by Iodocyclization and Pd-Catalyzed Intramolecular Lactonization». Journal of Organic Chemistry, 70, 24, 2005, pàg. 9985–9989. DOI: 10.1021/jo0517038. PMID: 16292831.
* ↑ Takeda, Norihiko; Miyata, Okiko; Naito, Takeaki «Efficient synthesis of benzofurans utilizing [3,3]-sigmatropic rearrangement triggered by N-trifluoroacetylation of oxime ethers: short synthesis of natural 2-arylbenzofurans». European Journal of Organic Chemistry, 2007, 9, 2007, pàg. 1491–1509. DOI: 10.1002/ejoc.200601001.
# Macumba

«Macumba» té aquests significats:
* Macumba (religió)
* Macumba brasilera (instrument musical)
# Tir amb arc als Jocs Olímpics d'estiu de 1920 - Ocell mòbil, 28 metres per equips

Tir amb arc als Jocs Olímpics d'estiu de 1920 :
| Ocell fix gran | homes |
| Ocell fix petit | homes |
| Ocell mòbil, 50 metres | homes |
| Ocell mòbil, 33 metres | homes |
| Ocell mòbil, 28 metres | homes |
| Ocell fix gran per equips | homes |
| Ocell fix petit per equips | homes |
| Ocell mòbil, 50 metres per equips | homes |
| Ocell mòbil, 33 metres per equips | homes |
| Ocell mòbil, 28 metres per equips | homes |
| < 1908 1972> |||||
La competició d'ocell mòbil, 28 metres per equips va ser una de les 10 proves de tir amb arc que es van disputar als Jocs Olímpics d'Anvers de 1920. Aquesta, com la resta de proves d'aquest esport, sols estava oberta a la participació masculina. Hi va prendre part tres equips formats per 8 arquers.

## Medallistes

| Or | Plata | Bronze |
| Països Baixos Janus Theeuwes Driekske van Bussel Joep Packbiers Janus van Merrienboer Jo van Gastel Theo Willems Piet de Brouwer Tiest van Gestel | BèlgicaAlphonse Allaert Hubert Van Innis Edmond De Knibber Louis Delcon Jérome De Maeyer Pierre Van Thielt Louis Fierens Louis Van Beeck | FrançaJulien Brulé Léonce Quentin Pascal Fauvel Eugène Grisot Eugène Richez Artur Mabellon Léon Epin Paul Leroy |

## Resultats

| Posició | Equip | Puntuació | Puntuació | Puntuació | Puntuació | Puntuació | Puntuació | Puntuació | Puntuació | Puntuació |
| Posició | Equip | 1 | 2 | 3 | 4 | 5 | 6 | 7 | 8 | Total |
| 1 | Països Baixos | 443 | 414 | 394 | 388 | 378 | 374 | 364 | 332 | 3.087 |
| 2 | Bèlgica | ? | ? | ? | ? | ? | ? | ? | ? | 2.924 |
| 3 | França | ? | ? | ? | ? | ? | ? | ? | ? | 2.328 |

## Referències

* Comitè Olímpic Belga. Olympic Games Antwerp 1920: Official Report (en francès), 1957.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 16 de febrer 2009. [Consulta: 11 agost 2007].
# Zakhàrov

Zakhàrov - Захаров (rus) - és un khútor del krai de Krasnodar, a Rússia. Es troba als vessants septentrionals del Caucas occidental, prop de la riba esquerra del riu Pxix, a 20 km al nord-oest d'Apxeronsk i a 68 km al sud-est de Krasnodar, la capital.
Pertany al municipi de Tvérskaia.
# Níjar

Níjar és un municipi de la província d'Almeria, a Andalusia. Està situat a l'est de la província, entre els estreps de la Sierra Alhamilla i la costa sud-oriental mediterrània, i és el cap de la comarca del Campo de Níjar. Té una superfície de 599,8 km², amb la qual cosa és un dels municipis més extensos d'Espanya. La població, de 17.824 habitants (2002), es reparteix en els nuclis principals de Campohermoso, San Isidro i la vila de Níjar.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 15.017 | 15.406 | 16.083 | 16.269 | 18.371 | 19.332 | 20.810 | 21.306 | 24.435 | 26.070 |

## Entitats de població

| Entitat de Població | Pob. (2006) |
| Campohermoso | 7.682 |
| San Isidro de Níjar | 5.216 |
| Níjar | 2.924 |
| Saladar y Leche | 1.763 |
| Puebloblanco | 1.271 |
| El Barranquete | 923 |
| San José | 817 |
| Los Nietos | 679 |
| El Viso | 627 |
| Atochares | 569 |
| Pujaire | 501 |
| Ruescas | 464 |
| Pozo de los Frailes | 412 |
| Agua Amarga | 388 |
| Las Negras | 333 |
| Fernan Pérez | 299 |
| Venta del Pobre | 264 |
| La Isleta | 221 |
| Albaricoques | 182 |
| Rodalquilar | 164 |
| El Nazareno | 141 |
| Hornillo | 121 |
| Hortichuelas | 80 |
| Tristanes | 28 |
| Huebro | 25 |

## Economia

Una de les principals fonts d'ingressos és l'agricultura, fonamentalment amb el predomini de l'ús d'hivernacles típics d'Almeria, i en aquest aspecte l'àrea és la més productiva de la província després de la comarca del Campo de Dalías. L'altra font principal d'ingressos del municipi és el turisme, principalment al nucli de San José, que té port esportiu. També són importants en aquest sentit Las Negras, Los Escullos, La Isleta del Moro, Agua Amarga i Rodalquilar.
Hi destaquen la indústria del plàstic, la ramaderia, la pesca (residual en comparació amb els anys previs al turisme) i la mineria, amb jaciments de plom, plata i antimoni, principalment a la vall de Rodalquilar, on temps enrere hi va haver famoses explotacions d'or. No obstant això, després del tancament de les mines de Rodalquilar, la mineria hi va quedar reduïda a no res.
# Reda

«Reda» té aquests significats:
* Estrella de Gamma Aquilae
* Reda (carruatge), carruatge romà
* Reda (Polònia), ciutat polonesa
# Wesley Pipes

Wesley Pipes (actor pornogràfic afroamericà nascut el 20 de gener de 1969, a Mississipi) és un actor pornogràfic estatunidenc. Va entrar en la indústria del cinema pornogràfic el 1998.
# Nínox de les Andaman

El nínox de les Andaman (Ninox affinis) és una espècie d'ocell de la família dels estrígids (Strigidae). Habita els boscos de les illes Andaman i Nicobar. El seu estat de conservació es considera de risc mínim.

## Referències

* ↑ «Nínox de les Andaman». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 249. ISBN 978-84-16728-37-4.
* ↑ BirdLife International. «Andaman Boobook. Ninox affinis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 29 gener 2023].
# Macugnaga

Macugnaga (alemany Makanaa) és un municipi italià, situat a la regió del Piemont. Es troba al vessant oriental del Mont Rosa (4.634 m, el segon pic més alt d'Europa). L'any 2007 tenia 639 habitants. És un dels municipis de la minoria walser. Limita amb els municipis d'Alagna Valsesia (VC), Carcoforo (VC), Ceppo Morelli, Rima San Giuseppe (VC), Saas Almagell (Suïssa) i Zermatt (Suïssa)

## Administració

Llista d'alcaldes :
| Període | Identitat | Partit |
| 2004- | Giovanna Boldini in Vacca | |

## Situació de l'alemany al Municipi

Situació segons un estudi fet per la Università degli Studi Gabriele D'Annunzio de Pescara el 1999.
| Any | Població | parlants actius | Parlants passius |
| 1974 | 760 | 94 (12,4%) | - |
| 1993 | 623 | 94 (15,1%) | 30 (4,8%) |
| 1996 | 630 | 86 (13,7%) | 30 (4,8%) |
# Titsch

El titsch (nom local alternatiu: greschòneytitsch) és un dialecte de la lengua walser parlat en el comú valdostà de Gressoney-Saint-Jean i Gressoney-la-Trinité. Es considera com unavariant molt conservadora del walser, si bé ha rebut sovint influxos literaris alemanys.

## Un romanç del Boccasc

E siägen also dass zu de Zitte des ersten Chenegs von Ciprien, nach der Eroberung des heiligen Lands durch Gottfred von Buglion ging eine edle Frau von Gasconien of die Wolfnart zum heilige Grab. Of'm Heimweg wurde sie in Ciprien von einige Bösewichter schändlich misshandelt. 'N era trostlosem triebsal dachte sie sech dem Cheneg vor z' stelle und em era Beschwerde vorg' truage. Da man aber era g'seit hät dass sie sech vergebens an em wendete, weile er so 's erniedrigendes lebe füre und so niederträchtig seie, dass er, fern andrer Lite Schmach zu räche, mit tadelhafter Feigheit jemögliche Beschimpfunge dulde die man ihm selbst antuet; so dass a jeder sin Unwille dadurch usschütte chan, dem Cheneg alle schand antue z' chonno. Auf das velor d'Frau alle Hoffnung der Rache, un zur Trost eras Chummers sann die, dem Cheneg, sind Elend vor z' Wise. Sie stellte sech also weinend vor en und sage: "Herr, e chemme ni vor dir um Rache z' verlange wegen der erlittenen Schmach, aber dafer erbete ich dech, mech z' lere, wie du jene, die, wie ech höre man dir antiege, duldest, damet ech durch diese Lere erfnare, mine mit Geduld z' vertruage, die ech dir, Gott weis s' wenn s' möglich wäre, giere obergè täte, denn du best so ä guete träger". Der Cheneg, der bis zu der Zit so lederlich und ful war, als wenn er vom Schluaf erwachte, fangte an die Schmach dieser Frau schuarf z' räche und wurde a strenge Verfolger eines jeden der in der Zukunft eppes gegen d'Ere siner Chrom verübte. Giovanni Papanti, I parlari italiani in Certaldo, 1875, pàg. 696-697

## Enllaços externs

* Vocabulari italià-titsch (descarregablel) Arxivat 2019-12-07 a Wayback Machine.
# Naxos (desambiguació)

Naxos (en grec: Νάξος) és el nom d'una illa grega de l'arxipèlag de les Cíclades. També pot fer referència a:
* Naxos, capital de l'illa
* Naxos (Sicília), antiga polis grega de Sicília, colonitzada per gent de l'illa de Naxos
* Naxos (mitologia), heroi epònim de l'illa, fill d'Apol·lo
* Ducat de Naxos, ducat establert per venecians al segle xiii entorn de l'illa
* Ariadne auf Naxos, òpera de Richard Strauss que narra el mite d'Ariadna i Dionís a l'illa
* Naxos Records, discografia especialitzada en música clàssica
# Ogi

Ogi (小城市, Ogi-shi) és una ciutat de la prefectura de Saga, al Japó. Fou establerta el 3 de març de 2005. El 2015 tenia una població estimada de 46.003 habitants.

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: 12 abril 2016].

## Enllaços externs

* Pàgina web de l'ajuntament d'Ogi Arxivat 2006-02-09 a Wayback Machine. (japonès)
Viccionari
# Ogi (illa)

Ogi (男木島, Ogi-jima u Ogi-shima), sovint romanitzat com a Ogijima és una illa de la prefectura de Kagawa i pertanyent al terme municipal de Takamatsu localitzada a la mar interior de Seto. L'illa, pertanyent al municipi de Takamatsu, a l'illa de Shikoku, té un petit i únic nucli habitat per poc més de 100 persones que és la vila d'Ogi (男木町, Ogichō) i des de fa un temps ha estat escenari actiu de la Triennal de Setouchi, que ha portat l'art modern per tota l'illa.
L'illa és coneguda també pel seu far marítim de granit construït en estil occidental a finals del segle XIX i que ha esdevingut una atracció turística. La novel·la Battle Royale, de l'escriptor Koushun Takami, s'inspira en aquesta illa per al seu escenari d'acció. Dins del marc de la Triennal de Setouchi, a l'illa s'hi pot trobar una obra de l'artista català Jaume Plensa titulada "l'ànima d'Ogijima" (Ogijima's Soul). La geografia de l'illa és molt esquerpa, existint una petita zona plana a les costes. L'illa abasta vora uns dos quilòmetres de llarg i menys d'un quilòmetre d'amplada.

## Referències

* ↑ https://www.my-kagawa.jp/shimatabi/feature/shimatabi/ogijima
* ↑ https://setouchikurashi.jp/island/info/ogi/
* ↑ https://setouchi-artfest.jp/en/artworks-artists/artworks/ogijima/
* ↑ https://setouchi-artfest.jp/en/artworks-artists/artworks/ogijima/36.html
# Orde senatorial romà

L'orde senatorial romà era el cos de Senadors de l'antiga Roma
Amb la República la designació de les vacants del Senat, va passar als cònsols i després als Censors. El seu funcionament va ser regulat per la Llei Ovinia, i les promocions a l'Orde Senatorial (Ordo Senatorius) van quedar obertes a tots els ciutadans que haguessin estat abans Edil Curul, Pretor o Cònsol (els cònsols ja tenien dret a ser Senadors amb vot). El Censor estava obligat a incloure a la llista de nous senadors als cònsols que havien deixat el càrrec, llevat que per precepte legal poguessin proclamar la seva exclusió motivada. Però a causa del fet que els ciutadans que podien ocupar un lloc al senat no eren suficients per a cobrir les baixes que es produïen per mort o exclusió i el nombre de senadors no podia baixar per sota de tres-cents, els censors podien elegir lliurement entre aquells que no havien exercit una magistratura de les citades, si bé els designats devien haver-se distingit pel seu valor, haver matat a un cap enemic o salvat a un ciutadà romà. A aquests senadors se'ls anomenava Subalterns (Senatores Pedarii), i tenien dret a vot però no podien participar en la discussió.
El Senadors, encara que teòricament supeditat a les Assemblees, eren els que dominaven en matèria de legislació, d'elecció i de govern. Els projectes de llei eren sotmesos prèviament al Senat. El Senadors, al disposar del poder executiu, podien posar o no en execució un plebiscit votat. Fins i tot van poder legislar sense que les lleis fossin ratificades per l'Assemblea en "els casos urgents", sense perjudici d'ulterior ratificació, que sovint ja no era demanada.
Els Senadors es van adjudicar la designació del Dictador (el seu nomenament corresponia abans als Cònsols), i van assumir també la pròrroga de càrrecs (el cònsol cessant que no es trobava a Roma al moment del cessament, seguia en funcions com procònsol; el mateix ocorria amb els pretors que continuaven com propretores). Això va portar, en la pràctica, a una reelecció encoberta (des del 307 aC = 447 de Roma, un Senatus consultus era suficient per prorrogar una magistratura). A més, a les eleccions, l'aristocràcia recolzava als candidats del Senat.
El Senadors decidien sobre la guerra, la pau, les aliances, la fundació de colònies, les assignacions de terres públiques, els treballs públics, el sistema de rendes, l'assignació de departaments als magistrats, el contingent de l'exèrcit, el pressupost dels departaments, etc. Els qüestors no podien fer cap pagament sense un senatus consultus (amb algunes excepcions per als cònsols).
# Ordeig

* Per a altres significats, vegeu «Josep Maria Ordeig i Malagón».
Ordeig és una localitat de l'Uruguai, ubicada al sud-est del departament de San José. Es troba a 25 metres sobre el nivell del mar. Té una població aproximada de 2.310 habitants.

## Referències

* ↑ (anglès) Mapa, localització, clima i altres dades

## Enllaços externs

* Informació sobre Ordeig, Uruguai (en anglès)
# Ola Toivonen

Ola Toivonen (Degerfors, 3 de juliol de 1986) és un exfutbolista suec d'ascendència finlandesa que jugava com a davanter. Va ser internacional amb la selecció sueca, disputant 64 partits.

## Carrera esportiva

Després de començar la seva carrera a la seva terra natal, destacant dos anys al Malmö FF, va fitxar pel PSV Eindhoven el gener de 2009, on hi va romandre durant cinc temporades i mitja fins que fou traspassat al Rennes per 2,5 milions d'euros. En la que havia de ser la seva tercera temporada al club francès (2015-2016), fou cedit al Sunderland, on es va retrobar amb l'exentrenador del PSV Dick Advocaat. Entre 2016 i 2018 va jugar pel Toulouse FC, després un any i mig més al Melbourne Victory FC, i finalment va tornar a Suècia, per disputar les tres darreres temporades de carrera esportiva al Malmö FF.
Internacional amb Suècia des de 2007, va formar part de la seva plantilla per a l'Eurocopa 2012 i la Copa del Món de Futbol de 2018.

## Referències

* ↑ «Transferkorgen blev en succé – för fansen». Aftonbladet.se. [Consulta: 10 juny 2012].
* ↑ Wiman, Max. «MFF och PSV överens om Toivonen». www.sydsvenskan.se, 14-01-2009. Arxivat de l'original el 1 February 2009. [Consulta: 6 octubre 2013].
* ↑ «Sunderland sign Ola Toivonen». Sunderland AFC, 28-08-2015.
* ↑ «Toivonen verlaat PSV voor Franse laagvlieger». Voetbalprimeur.nl. Arxivat de l'original el 22 January 2014. [Consulta: 20 gener 2014].
* ↑ «Ola Toivonen signe au TFC» (en francès). Toulouse FC, 04-08-2016. [Consulta: 4 agost 2016].
* ↑ «Melbourne Victory sign Swedish World Cup star Ola Toivonen». Fox Sports, 31-08-2018. [Consulta: 11 febrer 2020].
* ↑ Alsalman, Ibraheem. «Officiellt: Ola Toivonen klar för Malmö FF» (en suec). Kvällsposten, 08-06-2020. [Consulta: 8 juny 2020].
* ↑ «Degerfors glädje i Toivonens avsked» (en suec). www.aftonbladet.se, 06-11-2022. [Consulta: 7 novembre 2022].
# Pa blanc

El pa blanc és un pa elaborat amb farina de blat de la qual s'ha retirat el segó i sovint també el germen, en contrast amb el pa integral fet amb farina integral de blat, en la qual aquestes parts es deixen i contribueixen al color marró. A més, aquesta farina blanca es blanqueja sovint usant bromat potàssic o diòxid de clor (milloradors del pa) per eliminar qualsevol color lleument groguenc i fer les seves propietats de cocció més predictibles.
L'actual popularitat del pa blanc és una resposta a l'adaptació del negoci d'ultramarins al comerç modern. El blanquejat dona a la farina blanca una data de caducitat molt més alta que la de la farina integral, i el pa fet amb ella pot tenir més temps a la venda. Això permet majors temps d'emmagatzematge i transport.

## Crítiques

El pa blanc es critica sovint per ser menys nutritiu que altres pans. La majoria de les vitamines pròpies del blat es retiren juntament amb el germen o es destrueixen en el procés de blanquejat. Amb l'entrada dels Estats Units a la Segona Guerra Mundial, la manca de contingut vitamínic havia portat a un increment de reclutes rebutjats en l'examen físic de selecció. Com a resposta, es va dictar una llei que obligava a enriquir la farina blanca amb vitamines per suplir les retirades pel procés de blanqueig, tot i que els crítics afirmen que no es recuperen els oligoelements eliminats pel blanquejat. Contra això s'argumenta que la quantitat de minerals en el pa és minúscula i la seva falta és fàcilment substituïble per qualsevol altre constituent comú de la dieta, com fruita o verdura. La majoria del pa blanc comercial conté poca fibra alimentària en comparació amb el pla que inclou el segó. Una dieta baixa en fibra es relaciona en alguns casos amb restrenyiment i diarrea. Les lleis canadenques exigeixen quantitats relativament altes de proteïna en els seus gra, el que provoca l'existència d'un tipus de pa conegut com a blanc canadenc.
El pa blanc també es critica per ser massa fàcil de digerir, el que provoca pujades i baixades més pronunciades dels nivells de sucre en sang i insulina que els pans integrals.

## Vegeu també

* Milloradors del pa
# Palutrus

Palutrus és un gènere de peixos de la família dels gòbids i de l'ordre dels perciformes.

## Taxonomia

* Palutrus meteori (Klausewitz & Zander, 1967)
* Palutrus pruinosa (Jordan & Seale, 1906)
* Palutrus reticularis (Smith, 1959)
* Palutrus scapulopunctatus (de Beaufort, 1912)

## Referències

* ↑ The Taxonomicon (anglès)
* ↑ BioLib (anglès)
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)
* ↑ UNEP-WCMC Species Database (anglès)

## Enllaços externs

* uBio (anglès)
# Palau de María Pita

El palau de María Pita és un edifici d'estil eclèctic que ocupa el costat nord de la plaça de María Pita, a la ciutat de la Corunya.
El va projectar l'arquitecte Pedro Mariño i es va construir entre els anys 1904 i 1912. S'hi troben diverses dependències administratives de l'Ajuntament, la sala de plens, els despatxos de l'alcalde i els consellers i el Museu del Rellotge. També s'anomena palau Municipal.
Sobre l'arc de l'entrada pot llegir-se, en castellà:
| « | "Casas consistoriales de la muy noble y muy leal ciudad de La Coruña, cabeza, guarda y llave, fuerza y antemural del Reino de Galicia". | » |
El seu nom fa referència a María Pita, heroïna en la defensa de la ciutat el 1589 contra l'armada anglesa dirigida pel corsari Francis Drake, que també dona nom a la plaça on es troba.

## Enllaços externs

* Informació a la pàgina web de l'Ajuntament de la Corunya (castellà).
# ONM

ONM té els següents significats:
* Official Nintendo Magazine, revista de videojocs especialitzada en les consoles de Nintendo
* Orde Nacional del Mèrit, condecoració atorgada pel President de la República Francesa
# ONP

ONP té els següents significats:
* Òpera de París, organisme que administra l'Òpera Garnier i l'Òpera de la Bastilla de París
* Parc Nacional Olympic (del seu nom en anglès Olympic National Park), parc nacional a l'estat de Washington, als Estats Units